Uppeldi og menntun - 16.02.2007 , Blaðsíða 45 45 ERNA INGIBJÖRG PÁLSDÓTT IR Námsmat í höndum kennara Í þessari grein eru kynntar nokkrar niðurstöður megindlegrar rannsóknar á námsmati grunn - skólakennara og leiðbeinenda í íslenskum grunnskólum . Tilgangur rannsóknarinnar var að leita þekkingar og skilnings á því hvernig námsmati er háttað í íslenskum grunnskólum . Hún beindist fyrst og fremst að því að skoða stefnu skóla í námsmati , megináherslur og fjölbreytni aðferða kennara við að meta stöðu og framfarir nemenda og hvernig þeir nýta niðurstöður til að leiðbeina nemendum og veita þeim upplýsingar um stöðu sína . Sendir voru spurningalistar til 472 kennara í 23 grunnskólum víðsvegar um landið og skiluðu 65% svarenda listunum til baka . Niðurstöður sýna að kennarar og leiðbeinendur hafa ólíkar áherslur og matsaðferðir eftir því á hvaða aldursstigum og hvaða námsgrein þeir kenna . Kennarar leggja áherslu á að meta þekkingu með skriflegum prófum og verkfærni nemenda með verkbundnu mati ( frammistöðu - mati ) . Samræmd próf virðast hafa mikil áhrif á val kennara á matsaðferð og eru skrifleg próf í meginatriðum uppistaða í einkunn nemenda þó aðrir þættir og matsaðferðir hafi að einhverju leyti áhrif á einkunnagjöfina . Til grundvallar námsmati í grunnskólum virðist liggja misskýr stefna af hálfu skólanna . INNGANGUR Hugtakið námsmat hefur mismunandi merkingu í huga fólks . Það getur merkt form - legt mat til að safna upplýsingum . Aðrir hafa í huga nýjar leiðir til að meta nemendur án þess að leggja fyrir skrifleg próf. Þá líta enn aðrir á námsmat sem ferli til að safna upplýsingum um námsárangur nemenda og nota þær til að greina ( Gronlund og Linn , 2000 ) og leiðbeina nemendum . Gera má ráð fyrir að kennarar verji miklum tíma í að skipuleggja , safna , skrá og vinna úr matsgögnum og miðla upplýsingum úr mats - niðurstöðum en fátt er vitað um matsaðferðir eða matsgögn íslenskra grunnskóla - kennara og hvernig farið er með þær upplýsingar sem matið veitir . Stiggins og Conklin ( 1992 ) benda á að það hafi ekki verið fyrr en á níunda áratug síðustu aldar sem farið var að rannsaka námsmat kennara af einhverri alvöru í Bandaríkjunum en nokkr - ar rannsóknir veittu þó innsýn í námsmat kennara . Þegar þessi rannsókn var lögð fyrir var einungis tvær íslenskar rannsóknir ( Jóna Sigríður Valgarðsdóttir , 1999 ; Ólafur Proppé , 1983 ) að finna um þetta efni og lýtur önnur þeirra að námsmati í sérkennslu . Í fáeinum öðrum rannsóknum hefur námsmat verið lítill hluti stærri rannsókna . Uppeldi og menntun 16. árgangur 2. hefti , 2007